open-index/open-wikipedia-markdown huggingface dataset:
Den lille magellanske skyen

**Den lille magellanske skyen** er en liten irregulær galakse og den nest nærmeste eksterne galaksen til Melkeveien. Den ligger omtrent &nbsp;lysår unna og strekker seg over omtrent 3° av det sørlige stjernebildet Tukanen hvor den lett er synlig for det blotte øyet. Den har omtrent 2 % av massen til Melkeveien og har en fysisk bredde på rundt &nbsp;lysår.

Sammen med den store magellanske skyen utgjør den lille magellanske skyen de magellanske skyene, som begge er oppkalt etter Ferdinand Magellan. Selv om den lille magellanske skyen inneholder mindre gass og støv enn den store magellanske skyen inneholder den på samme måte som den større galaksen mange H II- og stjernedannende regioner.

## Observasjonshistorie

På den sørlige halvkulen har de magellanske skyene lenge vært inkludert i læren blant de innfødte innbyggerne, inkludert øyboere i sørhavene og infødte australiere. Den persiske astronomen Al Sufi kalte den største av de to skyene for «Al Bakr», den hvite okse. Europeiske sjøfolk kan ha lagt merke til skyene allerede i middelalderen da de ble brukt for navigering. Portugisiske og nederlandske sjømenn kalte dem Kappskyene, et navn som ble opprettholdt i flere århundrer. Under Ferdinand Magellans jordomseiling i 1519–1522 ble skyene beskrevet Antonio Pigafetta som svake skyer av stjerner. I Johann Bayers himmelatlas *Uranometria*, utgitt i 1603, kalte han den minste skyen Nubecula Minor. På latinsk betyr Nebecula en liten sky.

Mellom 1834 og 1838 gjorde John Frederick William Herschel observasjoner av de sørlige skyene med sin 14&nbsp;tommers refraktor fra Royal Observatory ved Kapp det gode håp. Mens han observerte Nebecula Minor beskrev han den som en skyete masse lys med en oval form og et lyssterkt sentrum. Innenfor området til denne skyen katalogiserte han en konsentrasjon av 37&nbsp;tåker og hoper.

En studie fra 12. desember 2023 konkluderer med at Den lille magellanske skyen trolig består av to ulike galakser som ligger i omtrent samme synsretning sett fra Jorden, den ene i avstand 195 000 lysår og den andre 215 000 lysår.

## Referanser


## Litteratur
* «Small Magellanic Cloud» s. 369 i *Philip's Astronomy Encyclopedia* (2002).
Sykehuset Namsos

**Sykehuset Namsos** er et sykehus i Namsos i Nord-Trøndelag.

Sykehuset stod ferdig i 1848, og før 2002 het det *Namdal sykehus*. Det er i dag ett av to sykehus i Helse Nord-Trøndelag HF.

Frem til 1954 var Namdal sykepleierhøgskole en del av sykehuset, men da ble denne utskilt som en selvstendig utdannelsesinstitusjon. Sykepleierutdanningen i Namsos er i dag en del av Nord universitet.

## Ledere
*Direktør  1995–2002
*Direktør  1974–1995
*Adm. overlege  1967–1974
*Adm. overlege  1962–1967
*Adm. overlege  1932–1961
*Overlege Nicolay Batt 1893–1931
*Sykehuslege Axel Hermansen Cappelen 1889–1893
*Sykehuslege  1884–1888
*Sykehuslege  1871–1884
*Sykehuslege  1870–1871
*Sykehuslege  1864–1870
*Sykehuslege  1858–1864
*Sykehuslege  1848–1857

## Litteratur
*
*

## Eksterne lenker
*
Blå etterslenger

**Blå etterslengere** er stjerner i kulehoper eller åpne stjernehoper som ser ut til å være yngre enn resten av stjernene i hopen fordi de fremdeles ligger i hovedserien, mens flertallet av stjernene i hopen har utviklet seg forbi denne.

Siden blå etterslengere er yngre og mer massive enn de andre stjernen i hopen gir det problemer for deres opphav. Det er tenkt at de kan være (I) resultatet av stjerner i binærpar som har gått i nære baner rundt en annen og delt masse, og at dette har gjort at de har blitt forynget, eller (II) de kommer fra stjerner som har kollidert og smeltet sammen.

## Kilder
*«blue straggler» s. 58 i *Phillip's Astronomy Encyclopedia* (2002).
8tallet

**8tallet** er et boligkompleks på Richard Mortensens Vej i Ørestad, Amager ved København.

Eiendommen er tegnet av BIG (Bjarke Ingels Group), og inneholder 476 leiligheter. Hele bygget bindes sammen av en ca. 1&nbsp;km lang gangsti, som snor seg opp langs fasadene i en dobbelt sløyfe til toppen av huset. BIG har i 2011 vunnet World Architecture Festivals pris for beste boligbyggeri.

## Referanser


## Eksterne lenker
*
Asialekene 1998

**Asialekene 1998** var de trettende Asialekene, de ble arrangert i Bangkok i Thailand i perioden 6. til 20. desember 1998. Det var fjerde gangen som Bangkok var vertsby for lekene. Det var over 6 500 utøvere fra 41 nasjoner som deltok i trettiseks sporter. Kina ble beste nasjon med 129 gullmedaljer foran Sør-Korea med 164.

## Medaljer

## Sporter

* Badminton
* Baseball
* Basketball
* Biljard
* Boksing
* Bordtennis
* Bowling
* Bryting
* Bueskyting
* Fekting
* Fotball
* Friidrett
* Golf
* Hestesport
* Håndball
* Judo
* Kabaddi
* Karate
* Landhockey
* Padling
* Sandvolleyball
* Seiling
* Sepak takraw
* Skyting
* Softball
* Soft tennis
* Squash
* Stuping
* Svømming
* Sykling
* Synkronsvømming
* Taekwondo
* Tennis
* Turn
* Vannpolo
* Vektløfting
* Volleyball
* Wushu

## Eksterne lenker
* Página de los Juegos Asiáticos de 1998
Badminton under Asialekene 1994

**Badminton under Asialekene 1994**. Badminton var en av flere sporter i de tolvte Asialekene som ble arrangert i Hiroshima i Japan i perioden 2. til 16. oktober 1994. Det var niende gangen badminton var med på programmet i Asialekene. Det ble spilt single, double og lagkonkurranse for både damer og menn, og en mixeddobleturnering. Sør-Korea ble beste nasjon med fire gullmedaljer foran Indonesia med tre.

## Medaljer

## Eksterne lenker
* Olympic Council of Asia
Thomas Cook Group

**Thomas Cook Group plc** var et britisk reisebyrå.

Selskapet ble grunnlagt i 1841 da Thomas Cook organiserte sin første selskapsreise. Selskapet var notert på London Stock Exchange og hadde hovedkontor i Peterborough i Cambridgeshire. Selskapet hadde 21000 ansatte og virksomhet i 21 land. Blant datterselskapene var Thomas Cook Airlines, Thomas Cook Airlines Scandinavia og Condor Airlines.

23. september 2019 gikk konsernet konkurs.

Følgende datterselskap var ikke omfattet av konkursen: Thomas Cook Northern Europe AB, Thomas Cook Airlines Scandinavia og Condor Airlines.

## Referanser


## Eksterne lenker
*
Asialekene 1994

**Asialekene 1994** var de tolvte Asialekene, de ble arrangert i Hiroshima i Japan i perioden 2. til 16. oktober 1994. Det var over 6 800 utøvere fra 42 nasjoner som deltok i trettifire sporter. Kina ble beste nasjon med 125 gullmedaljer foran Japan med sekstifire.
## Medaljer

## Program

## Sporter

* Badminton
* Basketball
* Baseball
* Boksing
* Bordtennis
* Bowling
* Bryting
* Bueskyting
* Fekting
* Fotball
* Friidrett
* Golf
* Hestesport
* Håndball
* Judo
* Kabaddi
* Karate
* Landhockey
* Moderne femkamp
* Padling
* Roing
* Seiling
* Sepak takraw
* Skyting
* Softball 
* Soft tennis
* Stuping
* Svømming
* Sykling
* Taekwondo
* Tennis
* Turn
* Volleyball
* Vannpolo
* Vektløfting
* Wushu

## Eksterne lenker
* Página de los Juegos Asiáticos de 1994
* Página oficial de los Juegos Asiáticos
* Página oficial del Consejo Olímpico de Asia ('''OCA''')
Jacques d’Agar

**Jacques d’Agar** (**Jacob d’Agar**; døpt 9. mars 1640 i Charenton-le-Pont, død 16. november 1715 i København) var en fransk-dansk maler.

d’Agar var utdannet hos Jakob-Ferdinand Voet og ble medlem av Akademiet i Paris i 1675. Ettersom han var hugenott ble han ekskludert fra Akademiet i 1682 og måtte forlate hjemlandet. Han reiste i første omgang til England og herfra sendte han i 1683 en søknad til den danske kongen om å få overta etter stillingen etter Abraham Wuchters, som var død året før. Han kom til København hvor Christian Vs reformerte dronning Charlotte Amalie beskyttet og begunstiget sine trosfeller.

d'Agar fikk tittel som Oberkontrafejer med 1500 Rigsdaler i årlig lønn og ble utnevnt til hoffjunker. Han ble etter hvert også et fremtredende medlem av den reformerte menigheten som hørte til Reformert kirke på Christianshavn.

d'Agar utførte flere portretter av medlemmer av kongefamilien, blant annet av kongen selv, enkedronning Sophie Amalie, dronning Charlotte Amalie og Ulrika Eleonora av Danmark. Han døde som en ansett og velhavende mann, og ble begravet på Reformert kirkes kirkegård. 

## Referanser


## Eksterne lenker
* 
*
Statens folkhälsoinstitut

**Statens folkhälsoinstitut** er en svensk myndighet under Socialdepartementet, opprettet 1. juli 2001 gjennom en sammenslåing av Folkhälsoinstitutet og Alkoholinspektionen. Instituttet skal være et nasjonalt kunnskapssenter for folkehelse, herunder tilsyn på alkohol- og tobakksområdene. Hovedkontoret ligger i Östersund.

## Organisering
Instituttet er organisert i fem avdelinger for den utadrettede virksomheten. Som støtte for hele instituttets virksomhet finnes det en avdeling for administrasjon og en avdeling for kommunikasjon. I tillegg er der en stab direkte underlagt generaldirektøren, som er etatssjef.

## Generaldirektører
* Agneta Dreber (1992–1999)
* Gunnar Ågren (1999–2008)
* Sarah Wamala (2008–)

## Eksterne lenker
*
Oyo (delstat)

**Oyo** er en delstat i Nigeria. Den ligger sørvest i landet og grenser til delstatene Kwara, Ogun og Osun. Den grenser også til landet Benin i vest. Staten ble opprettet i 1976.

Nigerias første universitet var University of Ibadan i Oyo som ble grunnlagt i 1948 som et college under University of London.

## Administrativ inndeling
Oyo er delt inn i 33 lokalstyrer (*Local Governmental Areas*).

* Akinyele
* Afijio
* Egbeda
* Ibadan North
* Ibadan North-East
* Ibadan North-West
* Ibadan South-West
* Ibadan South-East
* Ibarapa Central
* Ibarapa East
* Ido
* Irepo
* Iseyin
* Kajola
* Lagelu
* Ogbomosho North
* Ogbomosho South
* Oyo West
* Atiba
* Atisbo
* Saki West
* Saki East
* Itesiwaju
* Iwajowa
* Ibarapa North
* Olorunsogo
* Oluyole
* Ogo Oluwa
* Surulere
* Orelope
* Ori Ire
* Oyo East
* Ona Ara

## Referanser
Osun (delstat)

**Osun** er en delstat i Nigeria. Den ligger sørvest i landet og grenser til delstatene Kwara, Oyo, Ogun, Ekiti og Ondo.

Verdensarvstedet Den hellige lunden i Osun-Osogbo ligger i delstaten.

## Administrativ inndeling
Osun er delt inn i 30 lokalstyrer (*Local Governmental Areas*).

* Aiyedaade
* Aiyedire
* Atakunmosa East
* Atakunmosa West
* Boluwaduro 
* Boripe 
* Ede North
* Ede South
* Egbedore 
* Ejigbo
* Ife Central 
* Ife East 
* Ife North 
* Ife South 
* Ifedayo 
* Ifelodun 
* Ila 
* Ilesa East
* Ilesa West
* Irepodun
* Irewole
* Isokan
* Iwo
* Obokun
* Odo Otin
* Ola Oluwa
* Olorunda
* Oriade
* Orolu
* Osogbo
## Referanser
Rosario Dawson

**Rosario Isabel Dawson** (født 1979) er en amerikansk skuespiller, sanger og forfatter. I desember 2011 ledet hun Fredspriskonserten sammen med Helen Mirren.

## Tidlig liv
Dawson er datter av Isabel Celeste og Patrick Harris. Isabel var kun sytten år gammel da hun fikk Rosario. Patrick forlot dem imidlertid like etter, da datteren kun var ett år gammel. I stedet giftet Isabel seg en annen mann, Greg Dawson, da hun var atten. Han oppfostret Rosario som sin egen datter. Hun har også en fire år yngre bror som heter Clay. Greg og Isabel skilte seg senere i 2006.

## Karriere
Som skuespillerinne er hun kjent fra filmer som *[[Men in Black II]]* (2002), *[[25th Hour]]* (2002), *[[Shattered Glass]]* (2003), *[[Alexander (film)|Alexander]]* (2004), *[[Sin City (film)|Sin City]]* (2005), *[[Rent]]* (2005) *[[A Guide to Recognizing Your Saints]]* (2006), *[[Death Proof]]* (2007), *[[Eagle Eye]]* (2008), *[[Seven Pounds]]* (2008) og *[[Percy Jackson & the Olympians: The Lightning Thief]]* (2010).

## Personlig liv
På det personlige plan har hun hatt et forhold med mange andre kjente personligheter, som Joshua Jackson, Colin Farrell, Gerard Butler og Jason Lewis. Hun var for øvrig samboer med Lewis i to år, fra 2004 til 2006. De bodde i Los Angeles.

## Filmografi

## Referanser




## Eksterne lenker
* 
* 
* 
* 
*
Dragon Hill

**Dragon Hill** er et skihoppanlegg i Yabuli i Kina. Det består av to hoppbakker med størrelse K125 (HS140) og K90 (HS100). Anlegget ble brukt under de asiatiske vinterlekene i 1996 og vinter-universiaden 2009, samt Kinas nasjonale vinterleker i 2008. Storbakken er Kinas største hoppbakke.

Normalbakken sto ferdig modernisert i november 2007; storbakken ble bygd mellom august 2006 og oktober 2008. Anerkjent bakkerekord i K125-bakken er 138,5 meter, satt av Jörg Ritzerfeld (Tyskland) og Kim Hyun-ki (Sør-Korea) under vinter-universiaden 23. februar 2009. Choi Heung-chul (Sør-Korea) hoppet 145,5 meter i prøveomgangen i det samme rennet. I K90-bakken er rekorden 100 meter, satt av Marcin Bachleda (Polen) og David Unterberger (Østerrike) i lagkonkurransen under vinter-universiaden 25. februar 2009.

## Kilder
*Skisprungschanzen-Archiv: Yabuli (besøkt 27. november 2011)
*FIS: Resultater (besøkt 27. november 2011)
Sidevogn

En **sidevogn** er et etthjuls kjøretøy som monteres på siden av en motorsykkel. Sammen danner de da en sidevognsekvipasje. 

En sidevognsekvipasjer er en usymetrisk tre-hjuling, der sidevognens hjul som regel ikke er på akse med noen av motorsykkelens hjul. Vanligvis har ekvipasjen drift kun på motorsykkelens bakhjul. Dette er forskjellig fra en trehjul-motorsykkel, der hjulene er symetrisk plassert.

En tradisjonell sidevogn består av en ramme, som er festet til motorsykkelens ramme på den ene siden, og bæres av hjulet på den andre, og med et lite karosseri med passasjersete og/eller bagasjeplass.

Det finnes i hovedsak tre hovedtyper sidevognsekvipasjer. Den ene, som også er den opprinnelige, har en sidevogn som lett kan taes av og på sykkelen. Den andre typen er mer permanent montert på motorsykkelen, og motorsykkelens hjuloppheng og hjul er endret for å gi bedre kjøreegenskaper. Denne typen er den vanligste i dag. Den siste typen er bygget som ett komplett kjøretøy fra produsenten, og det er ikke mulig å ta av sidevognen.

## Se også
* Sykkelvogn
* Tilhenger
Joseph Kosma

**Joseph Kosma** (22. oktober 1905 – 7. august 1969) var en ungarsk-fransk komponist av jødisk bakgrunn mest kjent for å ha stått bak musikken til en rekke franske filmer på 1930 og 40-tallet.

Han var født i Budapest. Han fikk musikkopplæring fra han var barn. Han og hans kone flyttet til Paris i 1933.

Bland hans mest kjente verk er ''Den store illusjon'' (1937), *[[Menneskedyret (film)|Menneskedyret]]* (1938), *[[Spillets regler]]* (1939), *Voyage Surprise* (1946) og *[[Dr. Cordeliers testamente]]* (1959). Han var også kjent for det klassiske jazz-stykket "Les Feuilles mortes", med franske tekster av Jacques Prévert, og senere engelsk tekst av Johnny Mercer, under tittelen "Autumn Leaves" som stammet fra musik i Marcel Carnés film *[[Nattens porter]]* (1946).

Han ble begravet på Cimetière de Montmartre.

## Referanser


## Eksterne lenker
*
Deependra Bahadur Kshetry

**Deependra Bahadur Kshetry** (født 3. mai 1949 i Syangja) er en nepalsk økonom, som var sentralbanksjef i Nepals sentralbank (Nepal Rastra Bank) fra januar til juli 2009. 

Kshetry har en Master of Arts-grad i sosialøkonomi og en Bachlor of Law-grad fra Tribhuvan University, samt en mastergrad (M.A.) i jordbruksøkonomi fra University of New England i Australia. 

Han begynte sin karriere i Nepals sentralbank i 1976, som *deputy superitendent*. Han steg i gradene, og var leder for ulike avdelinger, bl.a. Agriculture Development Bank, og var også økonomisk rådgiver i forskningsavdelingen. Han ble administrerende direktør i avdelingen for *General Services* i 2004, og i avdelingen for valutastyring i 2007. 

Fra mai til oktober 2007 jobbet han for Nepals Nasjonale Planleggingskommisjon (National Planning Commission – NPC). 

Han overtok som midlertidig sentralbanksjef i januar 2009, da sittende sentralbanksjef Bijaya Nath Bhattarai ble mistenkt for korrupsjon, men Bhattarai ble gjeninsatt i juli da han ble frikjent for anklagene av Nepals Høyesterett. 

I tillegg har han hatt mange verv i andre institusjoner. Han var bl.a. medlem av Nepals *National Development Councial* fra 1992 til 1994, han var styreformann for Eastern Rural Development Bank fra 1995 til 1996, og styremedlem i Mid-Western Rural Development Bank fra 2002 til 2004. Han var også medlem i arbeidsgruppen som vurderte følgene av at Nepal meldte seg inn i WTO i 2004. 

Siden september 2009 har han vært nestformann i Nepals Nasjonale Planleggingskommisjon.

Han er gift og har tre barn. 

## Referanser


## Eksterne lenker
* CV på sentralbankens hjemmeside
La Valette-du-Var

**La Valette-du-Var** er en kommune i departementet Var i regionen Provence-Alpes-Côte d'Azur sørøst i Frankrike. La Valette-du-Var er en del av Communauté d'agglomération Toulon Provence Méditerranée, som er et kommunesamarbeid mellom Toulon og 11 av kommunene rundt byen. La Valette-du-Var ligger øst for sentrum av Toulon.

## Befolkningsutvikling
***Antall innbyggere i kommunen La Valette-du-Var***

## Referanser


## Eksterne lenker
* 
* Kommunedata INSEE
Sammenslutningen av karibiske stater

**Sammenslutningen av karibiske stater** (engelsk *Association of Caribbean States*, forkortet *ACS*, spansk *Asociación de Estados del Caribe*, fransk *Association des États de la Caraïbe*) ble dannet for å fremme konsultasjon, samarbeid og felles innsats mellom alle landene i Karibia. Organisasjonen består av 24 medlemsland og fire assosierte medlemmer. Konvensjonen om oppretting av ACS ble undertegnet den 24. juli 1994 i Cartagena de Indias i Colombia.

## Medlemmer

### Assosierte medlemmer
* 
* : Bonaire, Saba, Sint Eustatius
* 
* 
* : Fransk Guyana, Guadeloupe, Martinique, Saint-Barthélemy, Saint-Martin
* 

### Observatører

## Toppmøte

## Eksterne lenker
*
Burketown (Queensland)

**Burketown** er et isolert tettsted ved Carpentariabukta i nordvestlige Queensland i Australia. Stedet er administrasjonssenter for lokalstyret Burke Shire Council. Ved folketellingen i 2006 hadde Burketown 173 innbyggere.

## Geografi
Burketown ligger 2115 kilometer nordvest for delstatshovedstaden Brisbane. Den nærmeste byen er Cloncurry som ligger 480 kilometer sør. Burketown ligger rundt 30&nbsp;km inne i landet fra Carpentariabukta langs Albert River.

## Historie
Byen ble oppkalt etter oppdageren Robert O'Hara Burke som døde kort tid etter å ha krysset Australia på langs (sør-nord) i 1860 &ndash; 61. De første europeiske bosetterne kom ikke lenge etter.

## Klima

Burketown har varme, fuktige sommere og varme, tørre vintre. Desember er den varmeste måneden med makstemperaturer opp til 35,5 grader.

### Morning glory cloud
Mellom månedene august og november opplever området et sjeldent meteorologisk fenoment kalt «Morning Glory» som består av avlange skyer, noen opp til 1000&nbsp;km lange. Disse skyene gir god oppdrift og har gjort Burketown til et samlingsted for seilflyentusiaster.

## Referanser
Gaekwad

**Gaekwad**, også **Gaekwar** og **Gaikwar**, er en herskertittel knyttet til dynastiet som hersket over staten Baroda i India fra 1721  til 1949. 
 Den benyttes også som navn på dynastiet og for å omtale den person som til enhver tid var maharaja av Bardoda. 

## Fra marathastat til fyrstestat

Opprinnelig betyr *gaekwad* kugjeter. Dynastiet oppsto blant marathaene i det vestlige India tidlig på 1700-tallet. Tilsvarende titler finnes i de tre andre viktigste marathastatene: Bhonsle i Nagpur, Holkar i Indore og Scindia i Gwalior. 

Herskerne av Baroda styrte over en stat bestående av flere områder i det som nå er delstaten Gujarat. Hovedområdet befant seg omkring hovedstaden Baroda, med flere spredte områder på halvøyen Kathiawar.

## Regjeringsperioder

Fra staten Baroda ble etablert til den gikk inn i India i 1949 hersket disse medlemmer av dynastiet Gaekwad over staten:

*Damaji I av Baroda (–1721)
*Pilaji av Baroda (1721–1732)
*Damaji II av Baroda (1732–1768)
*Govindrao I av Baroda (1. periode 1768–1771)
*Sayajirao I av Baroda (1771–1778)
*Fatehsinh av Baroda (1778–1789)
*Manaji av Baroda (1789–1793)
*Govindrao I av Baroda (2. periode 1793–1800)
*Anandrao av Baroda (1800–1819)
*Sayajirao II av Baroda (1819–1847)
*Gangapatrao av Baroda (1847–1856)
*Khanderrao av Baroda (1856–1870)
*Malharrao av Baroda (1870–1875)
*Sayajirao III av Baroda (1875–1939)
*Pratapsing av Baroda (1939–1949)

## Etter Indias selvstendighet
Etter at India ble selvstendig i 1947 ble de mange fyrstestatene innlemmet i India. Fyrstestaten Baroda ble 1. mai 1949 en del av delstaten Bombay. Herskeren mistet da sin makt. Etter dette benyttes *Gaekwad* som familienavn for medlemmene av dynastiet.

Medlemmer av Gaekwad-dynastiet har vært aktive i indisk politikk. Dynastioverhodet Fatehsinghrao Gaekwad (1930–1988) var, foruten cricketspiller, medlem av Lok Sabha og delstatsminister i Gujarat. Hans bror Ranjitsinh Pratapsinh Gaekwad, som overtok som familieoverhode i 1988, har også vært parlamentsmedlem.

## Referanser


## Eksterne lenker
* Baroda State, i *The Imperial Gazetteer of India*, bind 7, Oxford, Clarendon Press, 1908, s. 25–.
Otto Sandhaug

**Otto Karelius Ingebrigtsen Sandhaug** (1900–1988) var gårdbruker, journalist, forfatter og NS-oppnevnt ordfører i Verran 1943–45. 
 
Otto Sandhaug kom fra Framverran. Han gikk på Sund folkehøgskole og Voss folkehøgskule og arbeidet som journalist i *[[Indherreds-Posten]]* og i *[[Inntrøndelagen]]*. Fra 1941 eide han gården Nygård i Verran, etter 1960 bosatte han seg i Beitstad.

Han debuterte som forfatter i 1926 med diktsamlinga *Hjarte-biv*. Forfatterskapet ble gjenopptatt i 1964 med *Runer i skoglandet, folkeminne frå Innherad* (Rune forlag). Han skrev i alt sju bøker med dikt, roman, trønderhistorier og bygdaminne som sjangerbenevnelser.
## Referanser
Einar Jenssen

**Einar Jenssen** er navnet til flere personer:

* Einar Jenssen (1860–1944), offiser og eier av Vinje Bruk i Mosvik
* Einar Jenssen (1930–1979), eier av Vinje Bruk i Mosvik, sønnesønn av ovennevnte
Armenias fotballforbund

**Armenias fotballforbund** (FFA) (Armensk: *Հայաստանի ֆուտբոլի ֆեդերացիա* – *Hajastani futboli federatsia*) er særidrettsforbundet for fotball i Armenia. FFA er armensk fotballs øverste organ og er ansvarlig for å avholde nasjonale serie- og cupmesterskap samt landskamper for herrer og kvinner i Armenia. Forbundet ble grunnlagt i 1992 like etter Sovjetunionens fall og ble medlem av FIFA og UEFA samme år.

FFA arrangerer blant annet Hajastani Bardzragujn khumb (landets øverste divisjon), Den armenske fotballcupen og den armenske supercupen i fotball.

## Se også
* Armenias herrelandslag i fotball
* Armenias kvinnelandslag i fotball

## Eksterne lenker
* Offisielle nettsider
Junshirō Kobayashi

**Junshirō Kobayashi** (japansk: 小林 潤志郎, født 11. juni 1991 i Hachimantai i Iwate) er en japansk skihopper og tidligere kombinertløper som representerer Tokai-universitetet.

Han begynte som kombinertløper, og debuterte internasjonalt i B-verdenscupen i 2007, der han ble nummer 37 sammenlagt i sesongen 2007/08. Han deltok i til sammen fire verdenscuprenn i 2009 og 2010, men greide ikke å ta poeng, og ble sist i begge de to individuelle rennene han fullførte, i Val di Fiemme 10. og 11. januar 2009. Han var med i junior-VM i 2009 og 2010, og ble verdensmester på sprinten (HS108 / 5 km), selv om han bare hadde den 46. beste langrennstiden.

I 2010/11-sesongen skiftet han til spesielt hopp, og ble nummer 18 i det individuelle rennet i junior-VM i Otepää i 2011. Den sesongen ble han nummer 15 sammenlagt i FIS-cupen. I Sommer Grand Prix 2011 ble han nummer 23 sammenlagt. I sitt første verdenscuprenn i spesielt hopp var han på det japanske laget som ble nummer 2 i lagkonkurransen i Kuusamo 27. november 2011. I det individuelle rennet samme dag ble han nummer 24 og tok verdenscuppoeng for første gang.

I sesongen 2017/2018 vant han sitt første verdenscuprenn, i åpningshelgen i polske Wisła, 19. november 2017.

Hans yngre bror, Ryōyū Kobayashi, er også skihopper.


20161001 FIS Sommer Grand Prix Hinzenbach 4953.jpg|Junshirō Kobayashi under et Sommer Grand Prix-renn i Hinzenbach i 2016
2017-10-03 FIS SGP 2017 Klingenthal Junshirō Kobayashi 001.jpg|Kobayashi på bommen i Klingenthal i 2017
2017-10-03 FIS SGP 2017 Klingenthal Siegerehrung Jenshiro Kobayashi 1.jpg|Kobayashi på seierspallen i Klingenthal i 2017


## Referanser


## Kilder
*  Junshirō Kobayashi – Profil og resultatoversikt hos FIS (spesielt hopp, besøkt 27. november 2011)
*  Junshirō Kobayashi – Profil og resultatoversikt hos FIS (kombinert, besøkt 27. november 2011)
* Flying Circus: Junshiro Kobayashi (presentasjon på diskusjonsforum, 28. juli 2011, besøkt 27. november 2011)
* https://www.japantimes.co.jp/sports/2017/11/20/more-sports/winter-sports-more-sports/kobayashi-wins-first-world-cup/#.WhLCfUriZPY 

## Eksterne lenker
*
Azərbaycan Futbol Federasiyaları Assosiasiyası

**Azərbaycan Futbol Federasiyaları Assosiasiyası** (AFFA) er særidrettsforbundet for fotball i Aserbajdsjan med tilholdssted i hovedstaden Baku. AFFA er landets øverste fotballorgan og er ansvarlig for å avholde nasjonale serie- og cupmesterskap samt landskamper for herrer og kvinner i Aserbajdsjan. Forbundet ble grunnlagt i 1992 like etter Sovjetunionens fall og ble medlem av både FIFA og UEFA i 1994.

AFFA arrangerer blant annet Azərbaycan Premyer Liqası (landets øverste divisjon) og Azərbaycan Milli Futbol Kuboku (den nasjonale cupen).

## Se også
* Aserbajdsjans herrelandslag i fotball
* Aserbajdsjans kvinnelandslag i fotball

## Eksterne lenker
*
Rundfunk-Sinfonieorchester Berlin

**Rundfunk-Sinfonieorchester Berlin (RSB)** (Berlin Radiosymfoniorkester) er et orkester i Berlin stiftet 18. juni 1925. RSB spiller bl.a. i Berlins konserthus og Berliner Philharmonie.

## Historie
Orkesteret ble stiftet som *Berliner Funk-Orchester*. Utgangspunktet var et ensemble av musikere som hadde spilt radiokonserter siden 1923. RSB var i kommunisttiden orkester for DDRs radio. 

## Repertoar
Hovedvekten i repertoaret ligger på det 20. århundrets musikk. En rekke samtidskomponister har dirigert orkesteret, bl.a. Paul Hindemith, Arthur Honegger, Darius Milhaud, Sergej Prokofjev, Richard Strauss, Arnold Schönberg, Igor Stravinskij, Krzysztof Penderecki, Walter Schartner, Udo Zimmermann, Peter Maxwell Davies, Siegfried Matthus, Matthias Pintscher, Peter Ruzicka og Heinz Holliger.

## Eksterne lenker
* 
* 
*  Orkesterets hjemmeside
Dieter Althaus

**Dieter Althaus** (født 29. juni 1958 i Heiligenstadt, Thüringen) er en tidligere tysk politiker fra CDU. Althaus var fra 5. juni 2001 til 30. oktober 2009 ministerpresident i Thüringen.

Althaus var i 2009 innblandet i en skiulykke der han kolliderte med en kvinnelig alpinist. Kvinnen døde som følge av de skadene hun pådro seg og Althaus ble dømt for uaktsomhet. Han avsluttet etter dette sin politiske karriere.

## Referanser


## Eksterne lenker
* 
*
Six-Fours-les-Plages

**Six-Fours-les-Plages** er en kommune i departementet Var i regionen Provence-Alpes-Côte d'Azur sør i Frankrike. Six-Fours-les-Plages er en del av Communauté d'agglomération Toulon Provence Méditerranée, som er et kommunesamarbeid mellom Toulon og 11 av kommunene rundt byen. Six-Fours-les-Plages ligger sørvest for sentrum av Toulon.

## Befolkningsutvikling
***Antall innbyggere i kommunen Six-Fours-les-Plages***

## Referanser


## Eksterne lenker
* 
* Kommunedata INSEE
Archeshopen

**Archeshopen** er den tetteste kjente stjernehopen i Melkeveien og ligger rundt 100&nbsp;lysår unna sentrum av vår galakse i stjernebildet Skytten. På grunn av ekstremt tung ekstinksjon av støv i denne regionen er hopen skjult i det visuelle bandet og blir observert i røntgen-, infrarød- og radio bandene. Radiusen til hopen er omtrent et lysår. Den inneholder rundt 150 unge, svært varme stjerner som er mange ganger større og mer massive enn vår egen sol.

## Referanser


## Eksterne lenker
* The Arches Cluster — ESO Bildegalleri
* http://hubblesite.org/newscenter/newsdesk/archive/releases/1999/30/text/
* http://chandra.harvard.edu/photo/2001/arches/
* http://www.spaceimages.com/arstarclus.html
Communauté d’agglomération Toulon Provence Méditerranée

**Agglomeration community of Toulon Provence Mediterranean** er et interkommunalt samarbeid mellom kommunen Toulon i Frankrike og noen av nabokommunene (forsteder).

De 11 kommunene som er med i samarbeidet er:
*Carqueiranne
*La Garde
*Hyères
*Ollioules
*Le Pradet
*Le Revest-les-Eaux
*Saint-Mandrier-sur-Mer
*La Seyne-sur-Mer
*Six-Fours-les-Plages
*Toulon
*La Valette-du-Var
*La Crau
## Eksterne lenker
*
Koninklijke Belgische Voetbalbond

**Koninklijke Belgische Voetbalbond** (KBVB) eller **Union royale belge des sociétés de football association** (URBSFA) er særidrettsforbundet for fotball i Belgia med tilholdssted i hovedstaden Brussel like ved nasjonalstadion. KBVB/URBSFA er landets øverste fotballorgan og er ansvarlig for å avholde nasjonale serie- og cupmesterskap samt landskamper for herrer og kvinner i Belgia. Forbundet ble grunnlagt den 1. september 1895 og var samtidig grunnleggende medlem av både FIFA i 1904 og UEFA i 1954.

KBVB/URBSFA arrangerer blant annet Belgisk toppdivisjon i fotball (landets øverste divisjon), Beker van België (den nasjonale cupen) og Belgische Supercup (den belgiske supercupen).

## Se også
* Belgias herrelandslag i fotball
* Belgias kvinnelandslag i fotball

## Eksterne lenker
*
Koronaløkke

**Koronaløkker** danner grunnstrukturen i den nedre koronaen og overgangsregionen til solen. Disse løkkene er en direkte konsekvens av solens vridde magnetiske fluks innenfor sollegemet. Antallet koronaløkker kan være direkte knyttet til solsyklusen; det er på grunn av dette koronaløkker ofte er funnet ved solflekker. Den oppstrømmende magnetiske fluksen presses gjennom fotosfæren og blottlegger det kjøligere plasmaet under. Kontrasten mellom fotosfæren og solens indre gir inntrykk av mørke flekker, eller solflekker.
Lim Su-kyung

**Lim Su-kyong** (hangul: 임수경 림수경, hanja:林秀卿) (født 6. november 1966 i Seoul) er en sørkoreansk forfatter, journalist og fredsforkjemper.

Hun er mest kjent for at hun som student ved Hankuk University of Foreign Studies i 1989 sendt av studentorganisasjonen Jeondaehyop til Pyongyang i Nord-Korea for å delta på den 13. verdensungdomsfestivalen. Hun dro til Pyongyang via Japan og Øst-Berlin og landet i Pyongyang uten at verken sør- eller nordkoreanske myndigheter visste noe om det. Hun fikk kallenavnet *Flower of Unification* og ble svært kjent under festivalen.

Hun returnerte til Sør-Korea via Panmunjom. Der ble hun arrestert for å ha brutt forbudet mot å reise inn i Nord-Korea, og dømt til 10 års fengsel. Senere ble dette redusert til fem år og hun ble løslatt etter tre år, den 24. desember 1992.

Senere ble hun journalist og lærer ved flere universitet.

## Referanser


## Eksterne lenker
* 남과 북을 잇는 평화의 징검다리 - 임수경 블로그 (koreansk)
* Youtube: Lim Su-kyung under innmarsjen 1. juli 1989
* 임수경 방북 사건 (koreansk)
* 임수경평양축전참가사건 (koreansk)
* 임수경 막말 논란… 백요셉 "탈북 대학생에 하태경 변절자XX 내손으로" 폭언 (koreansk)
13. Verdensungdomsfestival

**13. Verdensungdomsfestival** ble arrangert fra 1. til 8. juli 1989 i Pyongyang, Nord-Korea. Arrangørbyen ble valgt av Verdenssambandet av Demokratisk Ungdom, og arrangementet samlet 22.000 deltakere fra 177 land.

Til dette arrangementet igangsatte nordkoreanske myndigheter byggingen av flere monomumentale byggverk, deriblant hovedarenaen Rungrado 1. mai stadion og Ryugyong Hotel, sistnevnte ble forsinket og ikke ferdigstilt til arrangementet. Det ble stadionet som fikk sin offisielle åpning 1. mai 1989.

Verdensungdomsfestivalen åpnet 1. juli med innmars på Rungrado 1. mai stadion. De neste åtte dagene ble det gjennomført sosiale, kulturelle, politiske og ulike sportsarrangement. Festivalens motto var «For Anti-Imperialist Solidarity, Peace and Friendship».

Sørkoreanske lover hindret sørkoreanere fra å delta ettersom disse forbød landets innbyggere fra å reise til Nord-Korea, men den kvinnelige studenten Lim Su-kyung deltok uten tillatelse etter å ha reist med fly via Japan og Øst-Berlin og landet på Sunan internasjonale lufthavn 30. juni 1989, uten at hverken sør- eller nordkoreanske myndigheter var klar over det. Hun fikk kallenavnet *Flower of Unification* og ble svært kjent under festivalen. Hun returnerte til Sør-Korea via Panmunjom. I Sør-Korea ble hun arrestert og senere dømt til 10 års fengsel for å ha brutt reiseforbudet til Nord-Korea.

## Referanser


## Litteratur
**Utopias Elsewhere: Journeys in a Vanishing World* by Anthony Daniels, ISBN 0-517-58548-0 (1991).

## Eksterne lenker
* Verdenssambandet av Demokratisk Ungdom 
* Festivalkrokologi
* Youtube: Lim Su-kyung under innmarsjen 1. juli 1989
* Youtube: 13. Verdensungdomsfestival (fransk)
* Youtube: 13. Verdensungdomsfestival (russisk)
Distrikter i Tamil Nadu

Liste over **distrikter i Tamil Nadu**. Distriktene er øverste administrative inndeling av den indiske delstaten Tamil Nadu.

## Referanser
Knattspyrnusamband Íslands

**Knattspyrnusamband Íslands** (KSÍ) er særidrettsforbundet for fotball på Island med tilholdssted i hovedstaden Reykjavík. KSÍ er landets øverste fotballorgan og er ansvarlig for å avholde nasjonale serie- og cupmesterskap samt landskamper for herrer og kvinner på Island. Forbundet ble grunnlagt den 26. mars 1947, tre år etter uavhengigheten fra Danmark, og ble medlem av FIFA i 1947 og UEFA i 1954.

KSÍ arrangerer blant annet Úrvalsdeild (landets øverste divisjon), Valitor-bikar (den nasjonale cupen) og Deildabikar (den nasjonale supercupen).

## Se også
* Islands herrelandslag i fotball
* Islands kvinnelandslag i fotball

## Eksterne lenker
*
Distrikter i Kerala

Liste over **distrikter i Kerala**. Distriktene er øverste administrative inndeling av den indiske delstaten Kerala.

## Referanser
Småbyliv

***Småbyliv*** er en norsk komiserie som gikk på NRK1 i 2011. Serien handler om særegne folk med historier som krysser hverandre på ulikt vis i en liten norsk småby. Blant småbybeboerne finner man den korrupte, men joviale ordføreren Henning, den frikirkelige pastoren Jonas, den rufsete lærervikaren Randi og den flamencoelskende frisøren Svein. Robert Stoltenberg spiller alle disse skikkelsene.

Seertallene ble beskrevet som skuffende.

## Rolleliste

## Referanser


## Eksterne lenker
*
Coup de main

Et **coup de main** er et raskt angrep som er avhengig av hurtighet og overraskelse for å oppnå sine mål i et eneste slag.
Football Association of Wales

**Football Association of Wales** (FAW) (Walisisk: *Cymdeithas Bêl-droed Cymru*) er særidrettsforbundet for fotball i Wales med tilholdssted i hovedstaden Cardiff. FAW er landets øverste fotballorgan og er ansvarlig for å avholde nasjonale serie- og cupmesterskap samt landskamper for herrer og kvinner i Wales. Forbundet ble grunnlagt den 2. februar 1876 og ble medlem av FIFA i 1910 og UEFA i 1954.

FAW arrangerer blant annet Welsh Premier League (landets øverste divisjon), Welsh Cup (den nasjonale cupen) og Welsh League Cup (den nasjonale ligacupen).

## Se også
* Wales' herrelandslag i fotball
* Wales' kvinnelandslag i fotball

## Eksterne lenker
*
Anton Kalinitsjenko

**Anton Jevgenjevitsj Kalinitsjenko** (russisk: *Антон Евгеньевич Калиниченко*) (født 22. juli 1982 i Kemerovo) er en russisk skihopper.

Han debuterte i verdenscupen i 1999. Han ble nummer 41 av 47 deltakere i VM i skiflyging i Vikersund i 2000. I VM i Lahtis i 2001 ble han nummer 42 av 50 deltakere i storbakken; i OL i Salt Lake City i 2002 deltok han i kvalifiseringen til rennet i storbakken, men greide ikke å kvalifisere seg.

Etter 2002 greide han ikke å komme på verdenscuplaget, og hadde som beste sammenlagtplassering 15.-plass i FIS-cupen 2005/06. Han var med i vinter-universiaden i 2005 og 2009, med 16.-plass i storbakken i Yabuli i 2009 som beste individuelle plassering.

I sitt første verdenscuprenn på ni år var han på det russiske laget som ble nummer 3 i lagkonkurransen i Kuusamo 27. november 2011. Hans beste plassering i verdenscupen kom i Engelberg 17. desember 2011, da han ble nummer 24.

I VM i skiflyging i Vikersund i 2012 ble Kalinitsjenko nummer 40 av 40 deltakere i det individuelle rennet og var med på det russiske laget som endte på 9.-plass i laghopp.

### Sammenlagtplasseringer i verdenscupen

## Referanser


## Kilder
* Sports Reference: Anton Kalinichenko  (besøkt 27. november 2011)

## Eksterne lenker
*
Nogometni/Fudbalski Savez Bosne i Hercegovine

**Nogometni/Fudbalski Savez Bosne i Hercegovine** (NFSBIH) er særidrettsforbundet for fotball i Bosnia-Hercegovina med tilholdssted i hovedstaden Sarajevo. NFSBIH er landets øverste fotballorgan og er ansvarlig for å avholde nasjonale serie- og cupmesterskap samt landskamper for herrer og kvinner i Bosnia-Hercegovina. Forbundet ble grunnlagt i 1992 etter oppløsningen av Jugoslavia og ble medlem av FIFA i 1996 og UEFA i 1998.

NFSBIH arrangerer blant annet Premijer liga (landets øverste divisjon), Kup Bosne i Hercegovine (den nasjonale cupen) og Super kup NS Bosne i Hercegovine (den nasjonale supercupen).

## Se også
* Bosnia-Hercegovinas herrelandslag i fotball
* Bosnia-Hercegovinas kvinnelandslag i fotball

## Eksterne lenker
*
Cinderella (band)

**Cinderella** er et amerikansk heavy metal-band fra Philadelphia. Bandet ble etablert i 1983 og hadde flere multi-platinaplater og hit-singler hvor musikkvideoene ble ofte spilt på MTV. De var opprinnelig et glam metal-band med beveget seg i retning blues med albumet *Long Cold Winter* (1988).

Vokalisten Tom Keifer skriver de fleste av bandets låter. Han ga i 2013 ut soloalbumet *The Way Life Goes*, innspilt i Nashville og med enda mer roots-orientert materiale enn Cinderellas senere utgivelser.

## Diskografi
;Studioalbum
* *Night Songs* (1986)
* *Long Cold Winter* (1988)
* *Heartbreak Station* (1990)
* *Still Climbing* (1994)

;Konsertalbum
* *Live Train to Heartbreak Station* (1991)
* *Live at the Key Club* (1999)
* *In Concert* (2004)
* *Extended Versions* (2006)
* *Gypsy Road: Live* (2006)

;Samlealbum
* *Looking Back* (1997)
* *Once Upon a...* (1997)
* *Rocked, Wired & Bluesed: The Greatest Hits* (2005)
* *Gold* (2006)

## Medlemmer
;Nåværende
*Tom Keifer – vokal, gitar, keyboard, piano, mandolin, dobro, saksofon, munspill (1983–)
*Eric Brittingham – bassgitar, bakgrunnsvokal (1983–)
*Fred Coury – trommer, perkusjon, bakgrunnsvokal (1986–1991, 1996–)

;Tidligere
*Jeff LaBar – gitar, bakgrunnsvokal (1985–2021)
*Michael Smerick – gitar, bakgrunnsvokal  (1983–1985)
*Tony Destra – trommer, perkusjon (1983–1985)
*Jim Drnec – trommer, perkusjon(1985–1986)
*Jody Cortez – trommer, perkusjons tudio (1986)
*Kevin Conway – trommer, perkusjon (1991)
*Kevin Valentine – trommer, perkusjon (1991–1993)
*Kenny Aronoff – trommer, perkusjon studio (1994)

## Referanser


## Eksterne lenker
* 
* 
*
Shiprocked

**ShipRocked** er en årlig musikkfestival til sjøs på et cruiseskip, med konserter av flere hardrock og heavy metal-band. Festivalen har flere scener rundt på skipene, og det er flere aktiviteter for å oppmuntre til kontakt mellom bandene og fans.

## ShipRocked 2009
* **Band**: Queensryche • Tesla • Ratt • Skid Row • Broken Teeth • Endeverafter • Lynam • Niki Barr Band • Stereoside • Stonerider • Kansas City School of Rock House Band
* **Cruiseline & skip**: MSC Cruises, MSC Poesia
* **Dato**: 15.-20. november 2009
* **Avgangshavn**: Fort Lauderdale, Florida
* **Destinasjon**: Grand Cayman & Ocho Rios
* **Aktiviteter**: Classic Concert T-Shirt Day, Prom Night at ShipRocked High and American Soldier Appreciation Day

## ShipRocked 2010
* **Band**: Cinderella • Vince Neil • Tesla • Drowning Pool • Sevendust • 10 Years • Black Stone Cherry • The Letter Black • Aranda • Lynam • Broken Teeth • Niki Barr Band • Pianotarium
* **Cruiseline & skip**: MSC Cruises, MSC Poesia
* **Dato**: 11.-14. november 2010
* **Avgangshavn**: Fort Lauderdale, Florida
* **Destinasjon**: Coco Cay & Nassau, Bahamas
* **Aktiviteter**: Rock Your Song, Pajama Party

## ShipRocked 2011
* **Band**: Buckcherry • Queensryche • Hinder • Hellyeah • Sevendust • Candlebox • Filter • Another Animal • In This Moment • Lynam • Broken Teeth • 3 Pill Morning • Cage 9
* **Cruiseline & skip**: MSC Cruises, «MSC Poesia»
* **Dato**: 14.-19. november 2011
* **Avgangshavn**: Fort Lauderdale, Florida
* **Destinasjon**: Costa Maya & Cozumel
* **Aktiviteter**: Mustache & Mall-Hair Formal, Pirates vs. Ninjas vs. Zombies vs. Robots

## ShipRocked 2012
* **Band**: Godsmack • Korn • Five Finger Death Punch • P.O.D. • Geoff Tate • Gilby Clarke • Sevendust • Black Stone Cherry • Fuel • Filter • Helmet • Pop Evil • Lit
* **Cruiseline & skip**: MSC Cruises, «MSC Poesia»  
* **Dato**: 27. november - 1. desember 2012
* **Avgangshavn**: Fort Lauderdale, Florida
* **Destinasjon**: Nassau, Bahamas

## Eksterne lenker
*
Latvijas Futbola federācija

**Latvijas Futbola federācija** (LFF) er særidrettsforbundet for fotball i Latvia med tilholdssted i hovedstaden Riga. LFF er landets øverste fotballorgan og er ansvarlig for å avholde nasjonale serie- og cupmesterskap samt landskamper for herrer og kvinner i Latvia. Forbundet ble grunnlagt i 1921 og ble medlem av FIFA året etter. Forbundet ble medlem av UEFA i 1992, like etter Sovjetunionens fall.

LFF arrangerer blant annet Virslīga (landets øverste divisjon) og Latvijas kauss (den nasjonale cupen).

## Se også
* Latvias herrelandslag i fotball
* Latvias kvinnelandslag i fotball

## Eksterne lenker
*
Ordentliche Gerichtsbarkeit

**Ordentliche Gerichtsbarkeit** (også: Justizgerichtsbarkeit) er de alminnelige domstoler i Tyskland som behandler straffesaker eller rettstvister mellom borgerne.

## Etymologi
Begrepet *ordentliche* eller *egentlige* domstoler stammer fra det 17. århundret da sivil- og strafferettsdomstoler var satt med uavhengige dommere. Forvaltningssaker ble avgjort av forvaltningen selv. Det å gå «rettens vei» var det med andre ord det samme som å gå til domstolen, mens den som klagde på forvaltningsavgjørelser fikk sine saker avgjort ved forvaltningsmessig klagebehandling. 

I Tyskland er det siden opprettet en rekke spesialdomstoler for henholdsvis arbeidsrett, sosialrett, skatterett, forvaltningsrett og forfatningsrett. Disse domstoler settes idag også som uavhengige (*ordentlige*) domstoler. Forsåvidt er det ikke lenger noen forskjell på domstolene i Tyskland. Imidlertid er begrepet *Ordentliche Gerichtsbarkeit* beholdt for den *alminnelige* delen av rettssystemet og må avgrenses mot spesialdomstoler.

## Instansordningen
# Amtsgericht (AG) dømmer i første instans. I straffesaker avgjøres saker av en enkelt dommer eller meddomsrett (Schöffengericht/Erweitertes (utvidet) Schöffengericht). *Schöffe* er et tysk uttrykk for legdommer.  
# Landgericht (LG). LG avgjør anker over dommer i Amtsgericht; det uttrykkes gjerne ved at domstolen *dømmer i andre instans*. LG avgjør også alvorligere straffesaker som  *første instans*. Domstolen er sammensatt som meddomsrett (*Strafkammer*) eller *Schwurgericht* (av *Geschworenen*, *edsvorne*)
# Oberlandesgericht (OLG) er den øverste domstolen i delstaten og avgjør ankesaker over dommer fra første eller andre instans. Domstolen kan settes med én dommer eller med flere i en avdeling (senat). Oberlandesgericht settes ikke med legdommere.
# Bundesgerichtshof (BGH) er en føderal domstol som settes i en avdeling og den består kun av juridiske dommere.
## Se også
* Tysklands politiske system

## Referanser
Achenbach

**Achenbach**:
* Andreas Achenbach (1815, Kassel1910, Düsseldorf), en tysk kunstner
*  (1909, Siegen1991, Essen) 
* Maximilian Achenbach, «» (1851, Düsseldorf1898, Tabarz)
* Oswald Achenbach (18271905), en tysk landskapsmaler; bror av Andreas
Karl Jenkins

**Karl William Pamp Jenkins** (født 17. februar 1944 i Penclawdd på Gowerhalvøya) er en walisisk komponist og musiker (treblåseinstrument og tangenter).

Karl Jenkins er utdannet ved University of Wales, Cardiff og Royal Academy of Music i London. I 1970-årene spilte han bl.a. med rockegruppa Soft Machine, men har siden den gang fokusert på komponistgjerningen. Mest kjent er han nok for gigantverket *Adiemus*.

## Referanser


## Eksterne lenker
* 
* 
* 
*
There Is So Much World to See

**«There Is So Much World to See»** er en filmsang, skrevet av Randy Starr. Den ble fremført av Elvis Presley i Metro-Goldwyn-Mayer-filmen *[[Double Trouble (film)|Double Trouble]]* (1967). Guy Lambert (Presley) sang «There Is So Much World to See» til Jill Conway (Annette Day), mens hun satt i sengen.

Han spilte den inn i Radio Recorders, Hollywood, 28. juni 1966. «There Is So Much World to See» ble utgitt på soundtrackalbumet *[[Double Trouble (album)|Double Trouble]]* (RCA Victor LPM&nbsp;3787 (mono) og RCA Victor LSP&nbsp;3787 (stereo)) i 1967. MGM-produsent var Jeffrey Alexander

Sue Moreno har også spilt inn en versjon. Den ble utgitt på albumet *Bye Bye Blues* (Jungle Records TCB-3131CD) i 2005.

## Referanser
Fédération Luxembourgeoise de Football

**Fédération Luxembourgeoise de Football** (FLF) er særidrettsforbundet for fotball i Luxembourg med tilholdssted i Monnerich sør for hovedstaden Luxembourg. FLF er landets øverste fotballorgan og er ansvarlig for å avholde nasjonale serie- og cupmesterskap samt landskamper for herrer og kvinner i ulike aldersklasser. Forbundet ble grunnlagt den 22. november 1908 og ble medlem av FIFA i 1910 og UEFA i 1954.

FLF arrangerer blant annet Nationaldivisioun (landets øverste divisjon) og Coupe de Luxembourg (den nasjonale cupen).

## Se også
* Luxembourgs herrelandslag i fotball
* Luxembourgs kvinnelandslag i fotball

## Eksterne lenker
*
Ole Birk Olesen

**Ole Birk Olesen** (født 1972) er en dansk journalist og politiker (LA). Han har vært Danmarks transport-, bygnings- og boligminister fra Lars Løkke Rasmussens tredje regjering ble dannet 28. november 2016 til den gikk av i juni 2019.

Han vokste opp som på en gård i Agerskov i Sønderjylland, et av partiet Venstres tradisjonelle kjerneområder. Han meldte seg inn i Venstres Ungdom i 1990, mens han gikk statsgymnaset i Aabenraa, og satt i Venstres Ungdoms hovedstyre 1994–1996. Han kom etter hvert i opposisjon til Venstres sentrumsorientering under ledelse av Anders Fogh Rasmussen.

Etter gymnaset studerte han statsvitenskap ved Aarhus Universitet, deretter journalistikk ved Danmarks Journalisthøjskole. Han var politisk journalist i *[[Ekstra Bladet]]* 1999–2002, folketingsjournalist i *[[Berlingske Tidende]]* 2002–2007. I 2007 etablerte han den borgerlig-liberale nettavisen *180Grader*, hvor han har vært både journalist og ansvarlig redaktør. Olesen er også kjent som kommentator fra aviser, radio og fjernsyn.

Olesen ble nominert til Folketinget av Liberal Alliance i Østjyllands storkrets i 2010, og ble innvalgt ved folketingsvalget i 2011. Han har vært Liberal Alliances ordfører i finans-, skatte- og boligpolitiske spørsmål.

## Bibliografi
* 

## Referanser
 



## Eksterne lenker
* 
* 
*
Khalifah bin Said av Zanzibar

**Khalifah bin Said av Zanzibar** (arabisk: ; født 1852, død 13. februar 1890) var den tredje sultanen av Zanzibar. Han styrte Zanzibar fra 26. mars 1888 til sin død 13. februar 1890, og ble etterfulgt av sin bror, Ali bin Said.

Emily Ruete, Khalifahs søster og forfatter av *Leben im Sultanspalats: Memoiren aus dem 19. Jahrhundert*, skreiv at Khalifah blei satt i fengsel med en gang deres bror Barghash bin Said kom til makta, fordi Barghash frykta at han skulle prøve å overta tronen. Han blei ikke frigjort før en av deres søstre skulle på pilegrimsreise til Mekka, da fordi Barghash var redd for et dårlig rykte i den hellige byen.

## Titler
* 1852–26. mars 1888: Sayyid Khalifah I bin Said
* 26. mars 1888–13. juni 1888: Hans høyhet sultan sayyid Khalifah I bin Said, sultan av Zanzibar
* 13. juni 1888–1890: Hans høyhet sultan sayyid sir Khalifah I bin Said, sultan av Zanzibar, GCMG

## Ordener
* 1888: Storkorsridder i Sankt Mikaels og Sankt Georgs orden

## Referanser
Jukka Hildén

**Jukka Henry Mikael Hildén** (født 3. august 1980) er en finsk mediepersonlighet som er kjent som et av de 4 medlemmene i stuntgruppen The Dudesons som har et eget program på den finske TV-kanalen MTV3.

## Deltagelse
### TV
* *Maailmankiertue* (2001–2003)
* * Törkytorstai* (2003–2004)
* *Duudsoni Elämää* (2004)
* *The Dudesons* (2006–)
* *Operaatio Maa* (2008)
* *Piilokamerapäälliköt* (2008)
* *[[Nitro Circus]] en episode (2009)
* *Teräspallit* (2010)
* *The Dudesons in America* (2010)

=== Filmer ===
* *Jackass 3D* (2010)
* ** (2009)
* *Bam Margera Presents: Where the ♯$&% Is Santa? * (2008)

* *The Dudesons Movie'' (2006)

## Referanser


## Eksterne lenker

* MTV- Jukka 
*
Ali bin Said av Zanzibar

**Ali bin Said av Zanzibar** (arabisk: ; født 1854, død 5. mars 1893) var den fjerde sultanen av Zanzibar. Han styrte Zanzibar fra 13. februar 1890 til sin død 5. mars 1893, og blei etterfulgt av sin nevø Hamad bin Thuwaini.

## Titler
* 1854–13. februar 1890: Sayyid Ali I bin Said
* 13. februar 1890–8. november 1890: Hans høyhet sultan sayyid Ali I bin Said, sultan av Zanzibar
* 8. november 1890–1893: Hans høyhet sultan sayyid sir Ali I bin Said, sultan av Zanzibar, GCSI

## Ordener
* 1890: Ridder storkommandør i Indias stjerneorden

## Referanser